Dodatok č. 1 – Školský poriadok MŠ Rudňany č. 89





Dodatok č. 1 
ku Školskému poriadku Materskej školy Rudňany č. 89


Dodatok sa dopĺňa do Čl. 21 Organizácia aktivít, podujatí doplnením bodu 6 v nasledovnom zení
6. Podmienky krúžkovej činnosti v MŠ
a) Krúžková činnosť v Materskej škole, Rudňany č. 89 (ďalej len MŠ) je súčasťou výchovno-vzdelávacieho procesu a rozširuje možnosti rozvoja detí nad rámec bežného školského vzdelávacieho programu. Krúžky sa organizujú v popoludňajších hodinách po skončení hlavnej edukačnej činnosti.
b) krúžková činnosť rozvíja záujmy, schopnosti a zručnosti detí v rôznych oblastiach (pohybovej, výtvarnej, hudobnej, jazykovej, technickej a pod.). Jej cieľom je podporovať talent a tvorivosť detí, poskytovať deťom možnosť aktívne a zmysluplne tráviť voľný čas v prostredí MŠ.
c) Krúžková činnosť sa organizuje podľa záujmu rodičov a personálnych možností MŠ. O otvorení krúžku rozhoduje riaditeľka MŠ na základe počtu prihlásených detí (minimálne 6 detí v skupine, ak sa neustanoví inak). Krúžky vedú pedagogickí zamestnanci MŠ alebo externí lektori s odbornou spôsobilosťou. Činnosť krúžku prebieha spravidla 1× týždenne v trvaní 30 – 60 minút, v čase medzi 14:30 – 16:00 hod.
d) Rodičia (zákonní zástupcovia) prihlasujú dieťa do krúžku písomnou prihláškou, elektronickou prihláškou v prípade externého lektora. Účasť dieťaťa na krúžku je dobrovoľná.
Prihláška je záväzná na celé obdobie (polrok alebo školský rok, podľa dohody).
e) V prípade, že krúžok zabezpečuje externý lektor, môže byť činnosť spoplatnená. Táto informácia je zákonným zástupcom oznámená na celoškolskom RZ. Príspevok sa uhrádza mesačne alebo jednorazovo za polrok ( dohoda je možná aj iná). V prípade neospravedlnenej neúčasti dieťaťa na jednotlivých hodinách sa poplatok nevracia, ak nebola činnosť zrušená zo strany MŠ alebo lektora. V prípade ospravedlnenia dieťaťa na krúžku sa od poplatku po dohode upustí. 
f) Počas krúžkovej činnosti zodpovedá za bezpečnosť detí vedúci krúžku (lektor). Deti odovzdávajú a preberajú učiteľky v triedach a odovzdajú zákonným zástupcom. Deti sa môžu krúžku zúčastniť len vtedy, ak sú zdravotne spôsobilé.
g) Rodičia sú povinní oznámiť neúčasť dieťaťa na krúžku vopred alebo bezodkladne. Opakovaná neúčasť bez ospravedlnenia môže viesť k vyradeniu dieťaťa z krúžku.
h)  MŠ si vyhradzuje právo zmeniť termín, lektora alebo krúžok z organizačných dôvodov. V prípade nízkeho počtu prihlásených detí môže byť krúžok zrušený. O zmenách budú rodičia včas informovaní. Rodič potvrdením prihlášky súhlasí s podmienkami krúžkovej činnosti.

Prerokované na pedagogickej rade dňa 01.10.2025
Prerokované  na celoškolskom RZ dňa 22.09.2025
Prerokované na rade školy dňa 13.10.2025



Dodatok č. 1 platný od 14.10.2025
Dodatok č. 1 účinný od 14.10.2025                        ...........................................................
                                                                                        Mgr. Oľga Liptáková
                                                                                              riaditeľka MŠ         
